Lebanon Hanover

Lebanon Hanover (Liban Hannover) es un duò ròck anglofòn format en 2010 a Sunderland en Anglatèrra per la Soïssa Larissa Georgiou (àlias Larissa Iceglass) e lo Britanic William Morris (àlias William Maybelline). Fondan Lebanon Hanover en 2010 aprèp s'èsser encontrats a Sunderland, la vila natala de Maybelline, ont Iceglass i passava sas vacanças. Aprèp aver escrich en una setmana mantuns títols del primièr album The World Is Getting Colder en çò de Maybelline, lo duò partís sus Berlin (Alemanha) per contunhar lor projècte musical. Dempuèi, lo duò altèrna entre Alemanha e Anglatèrra : lo nom del grop, Liban Hannover, fa resson a-n'aquel costat apatrida del duò.https://www.reflectionsofdarkness.com/artists-k-o-interviews-87/21911-interview-lebanon-hanover-may-2022 

La musica de Lebanon Hanover es generalament associada a l'estili dark wave, minimalista e inspirada pel pòst-punk de las annadas 1980 e de son resson, lo ròck gotic. 

Lo tròç lo mai conegut de Lebanon Hanover es Gallowdance de 2013.

Discografia
 2012: The World Is Getting Colder 
 2012: Why Not Just Be Solo 
 2013: Tomb for Two 
 2015: Besides the Abyss 
 2018: Let Them Be Alien 
 2020: Sci-Fi Sky 

Referéncias

Categoria:Grop de rock britanic
Categoria:Grop de musica britanic
Categoria:Grop de rock
Categoria:Grop de musica dels ans 2010
Categoria:Grop de musica dels ans 2020
Categoria:Rock gotic